Aber bi sore Bacherei debi sii isch gar nit so eifach. Wer het hit noch Luscht uf die ganz Arbet vum Ofefire ibers Knette bis zum Üslaibe un in Ofe schieße, wu mer doch so eifach un schnell im Lade s Brot immer frisch kaüfe kann? Un aü wemmer de Gschmack grad vu dem einmalige Bürebrot schätzt un weiß, dass des Brot nit nach zwei Tag schu hert un trucke isch, kammer nit eifach loslege. Mer brücht halt immer noch e Bachofe, wu mer mit Holz fiire kann, un e Hüffe Geräte un Werkzig, wu dezue ghere. Aber vor allem sott mer wisse, wie s goht, un wie mer bejspielswiis iber e halbe Zentner Mehl Meischter wird.